અમદાવાદ– ડેપ્યુટી સીએમ નિતીન પટેલને દિવસભર પાટીદાર નેતાઓ અને વિવિધ પટેલ આગેવાનોનો મળવાનો દોર ચાલુ રહ્યો હતો. તેમના નિવાસસ્થાનની બહાર તેમના ટેકેદારોનો મોટો જમાવડો રહ્યો હતો. કોંગ્રેસે નિતીન પટેલને 10 ધારાસભ્યો સાથે કોંગ્રેસમાં જોડાવવા માટે ખુલ્લી ઓફર પણ કરી છે, અને ઉચ્ચપદની વાત કરી છે, આ ઘટનાક્રમ પછી ડેપ્યુટી સીએમ નિતીન પટેલે નિવેદન આપ્યું હતું કે આ તો સ્વાભિમાનની વાત છે, હું 10 ધારાસભ્યો સાથે રાજીનામું આપીશ તે વાત સાવ ખોટી છે. મે મારી લાગણી હાઈકમાન્ડ સમક્ષ રજૂ કરી છે, તેઓ આ બાબતે ગંભીર છે. ડેપ્યુટી સીએમ નિતીન પટેલે કહ્યું હતું કે મને આવી રીતે સાઈડટ્રેક ન કરાય. આ ખાતાનો મામલો નથી, સ્વાભિમાનનો મામલો છે. મહેસાણા બંધનું એલાન આપવું યોગ્ય નથી. મે મારી લાગણી હાઈકમાન્ડ સમક્ષ રજૂ કરી છે. જાણકાર સુત્રોના કહેવા પ્રમાણે ભાજપ રાષ્ટ્રીય પ્રમુખ અમિત શાહે નિતીન પટેલ સાથે વાત કરી છે. નિતીન પટેલને મનાવવાના પ્રયાસો ચાલી રહ્યા છે. નિતીન પટેલે કહ્યું હતું કે હું પાર્ટી છોડવાનો નથી. અને હાર્દિક પટેલ મને મળવા આવશે તો હું તેમને મળીશ.